Ényɔ́ á ngākom sí ai ngul dzié a tə́lé sí ndon ai fəg dzié, a ndamí yób ai oyəm wóé. 16ǹnyie anə́ ā və́ kíŋ, məndím mə́ ngabám á yób, a bɔ nâ miǹkúd mí bɛd a tádigi a ńnyie sí. A lóm zə̄ yaŋ ású mvəŋ, a kúli evúndū á məngunda móé. 17Mod ósə ai a laŋan anyu á yô, təge wóg, ǹlwî mvɔ́d ósə ǎ ngawóg ósɔ̄n ai bivəgələ bíé. É byə́m á ngāman nyámala bí nə hə mədúgán, m̀vəbə ó sə́ kig étēde. 18Bí nə evwé, byə́m bí éwoe loe, ábōg báyi tíē ndɔ́ŋ yǎ mim̀bɔán myábán byâyi mǎn dzāŋ. 19Sə̌ kig ngab Yákɔb yílī, amú énye a nə́ ńkom dzóm ésə; ńdɔ̄ Ísraɛ̂l a nə ebəgá yā élīg dzíé, a nə dzwé nâ Ǹtondôbə Sabaod.